दुलमी : रामगढ़ डीडीसी संजय सिन्हा ने बुधवार को दुलमी प्रखंड का दौरा किया। डीडीसी ने पोटमदगा पंचायत के बगराई गांव में मनरेगा योजना के तहत लगाई गई बागवानी का बारीकी से निरीक्षण किया। उन्होंने बागवानी में लगाए गए पौधों पर खाद आदि इस्तेमाल करने का निर्देश दिया। इससे पूर्व डीडीसी ने दुलमी प्रखंड मुख्यालय पहुंचा। जनसेवक लोकेश कुमार सहित कंप्यूटर ऑपरेटरों से पूछताछ की। उन्होंने कहा कि दुलमी प्रखंड की लापरवाही के कारण मनरेगा लाभुकों को अब तक मैटेरियल्स का भुगतान नहीं हो पाया है। इस का कारण 60-40 का अनुपात है। उन्होंने कहा कि रॉयल्टी सेल टैक्स नहीं जमा करने वाले सप्लायर पर एफआइआर दर्ज करने का आदेश दिया। मौके पर संगीत कुमारी, सीआई रामरतन पांडे आदि ब्लॉक कर्मी मौजूद थे।